ΓΡΑΠΤΗ ΕΡΩΤΗΣΗ E-3570/02

υποβολή: Jonas Sjstedt (GUE/NGL) προς την Επιτροπή

(12 Δεκεμβρίου 2002)

Θέμα: Ιδιωτικές εισαγωγές οίνου στη Σουηδία

Η σουηδική κυβέρνησηποστηρίζει ότι όλες οι παραγγελίες οίνου που προορίζεται για εισαγωγή στη Σουηδία πρέπει να περνούν μέσω της κρατικής εταιρείας πώλησης οίνου και οινοπνευματωδών (Systembolaget), με σουηδικό ΦΠΑ και σουηδικό φόρο επί των οινοπνευματωδών, μεταφορά και πρόσθετα περιθώρια κέρδους για την εν λόγω εταιρεία.

Ωστόσο, σύμφωνα με δημοσιεύματα του Τύπου, στις αρχές του Νοεμβρίου 2002 η Επιτροπή απηύθυνε επιστολή στο σουηδικόπουργείο Εξωτερικών επισημαίνοντας ότι η απαγόρευση που επιβάλλει ο σουηδικός νόμος περί οινοπνευματωδών στους ιδιώτες να προμηθεύονται οινοπνευματώδη από το εξωτερικό και να κανονίζουν τη μεταφορά τους από ανεξάρτητο μεσάζοντα συνιστά εμπόδιο στις εμπορικές συναλλαγές εντός της Κοινότητας.

Η θέση της κυβέρνησης και του κοινοβουλίου της Σουηδίας είναι ότι όλες οι πωλήσεις εξ αποστάσεως πρέπει να πραγματοποιούνται μέσω της Systembolaget. Το Ευρωπαϊκό Δικαστήριο έλαβε επίσης, στηνπόθεση C-189/95, σημαντική πολιτική θέση όσον αφορά το μονοπώλιο λιανικής πώλησης της Systembolaget.

Ποιες είναι οι πολιτικές προθέσεις της προαναφερθείσας επιστολής που απηύθυνε η Επιτροπή στη σουηδική κυβέρνηση·

Απάντηση του κ. Bolkestein εξ ονόματος της Επιτροπής

(30 Ιανουαρίου 2003)

Η Επιτροπή είναι σε θέση να επιβεβαιώσει ότι, στα τέλη του Οκτωβρίου 2002, απέστειλε στη Σουηδία προειδοποιητική επιστολή, με την οποία εξέφραζε την άποψη ότι ορισμένες διατάξεις του σουηδικού νόμου περί οινοπνευματωδών, οι οποίες απαγορεύουν σε ιδιώτες που διαμένουν στη Σουηδία την παραγγελία οινοπνευματωδών ποτών για ιδιωτική χρήση από παραγωγούς ή εμπόρους λιανικής πώλησης άλλων κρατών μελών, καθώς επίσης και τη μεταφορά των ποτών αυτών στη Σουηδία, παρακωλύουν το ενδοκοινοτικό εμπόριο και, για το λόγο αυτό, ενδέχεται να συνιστούν παράβαση των άρθρων 28 και 30 της συνθήκης ΕΚ.

Η λιανική πώληση οίνου, δυνατής μπύρας και οινοπνευματωδών στη Σουηδία έχει ανατεθεί στην εταιρεία Systembolaget. Στηνπόθεση Franzn (υπόθεση C-189/95) το Δικαστήριο έκρινε ότι, με βάση τα στοιχεία που προσκομίστηκαν, η ύπαρξη και η λειτουργία ενός κρατικού μονοπωλίου λιανικής πώλησης των οινοπνευματωδών ποτών, όπως είναι αυτό που έχει ανατεθεί στην Systembolaget, πληροί τις προϋποθέσεις συμβατότητας προς το άρθρο 37 (σημερινό άρθρο 31). Ωστόσο, το Δικαστήριο συνέχισε λέγοντας ότι άλλες διατάξεις της εθνικής νομοθεσίας, οι οποίες, μολονότι δεν ρυθμίζουν, ούτως ειπείν, τη λειτουργία του μονοπωλίου, έχουν εν τούτοις άμεση επίπτωση επ' αυτής, όπως είναι το σύστημα εγκρίσεως, πρέπει να εξεταστούνπό το φως του άρθρου 30 της Συνθήκης ΕΚ (σημερινό άρθρο 28). Όσον αφορά το σύστημα εγκρίσεως, έγιναν διάφορες τροποποιήσεις στη σουηδική νομοθεσία με στόχο τη συμμόρφωση με τα εν λόγω σημεία της απόφασης του Δικαστηρίου.

Πρέπει να σημειωθεί ότι το Δικαστήριο δεν αποφάνθηκε σχετικά με το εάν η Σουηδία έχει δικαίωμα να απαγορεύει ή να θέτει εμπόδια στην ιδιωτική εισαγωγή οινοπνευματωδών για προσωπική χρήση από παραγωγούς ή εμπόρους λιανικής πώλησης που έχουν την έδρα τους σε άλλα κράτη μέλη. Η γνώμη της Επιτροπής είναι ότι δεν θα έπρεπε να απαγορεύεται σε ιδιώτες η αγορά, για προσωπική χρήση, οίνου, δυνατής μπύρας ή οινοπνευματωδών ποτών απευθείας από έναν παραγωγό ή έμπορο λιανικής πώλησης με έδρα σε άλλο κράτος μέλος, καθώς και η αποστολή των ως άνω ποτών στη Σουηδίαπό συνθήκες παρόμοιες με εκείνες που ορίζουν οι κανόνες ιδιωτικής μεταφοράς και πώλησης οινοπνευματωδών ποτών στα σημεία διανομής του μονοπωλίου της Systembolaget.

Η Επιτροπή αναμένει την απάντηση των σουηδικών αρχών.